Odyseus, bronz a krv - Lenčo, Ján, 1933-2012; Kiš, Fedor (Bratislava Tatran, 1982)
Dielo Jána Lenču - Odyseus, bronz a krv je bez pochýb jedným z najvýznamnejších historických románov v slovenskej literatúre. Autor týmto dielom dokázal, že aj slovenský autor dokáže spracovať robustnú historickú tému na takej umeleckej úrovni, ktorá ho začlení minimálne do európskeho literárneho kontextu. Lenčo v tomto historickom románe majstrovsky, pútavou formou, avšak bez lacných zjednodušení, priblížil širokej čitateľskej verejnosti obsah veľkých homérskych eposov Iliady a Odysey. Je pochopiteľné, že v dnešnej hektickej, povrchnej a rýchlej dobe len malý zlomok ľudí siahne po vedeckých, či kritických vydaniach pôvodných eposov. Preto pre vzdelanosť širokých vrstiev majú románové prerozprávania týchto príbehov neoceniteľnú hodnotu. O to smutnejšie pôsobí fakt, že je toto brilantné dielo v posledných 20. rokoch prakticky nedostupné. Nové vydanie by teda znamenalo významný edičný počin a sprístupnenie tohto skvostného historického románu novým generáciám čitateľov.
Rozlož. ilustr. tit. list. Ilustr. na predsádkach.
Keywords: antika; literárne adaptácie; slovenská próza; eposy